Oppimistehtävän arviointia ohjaavat kriteerit

Opintosuoritus arvioidaan kokonaisuutena ja arviointiin vaikuttavat oppimateriaalin käyttö, vastauksen asiasisältö sekä tieteellinen viestintä.

Arvosana 5

* Vastaus on perustellusti rajattu ja noudattaa tehtävänantoa.
* Kaikkia tehtävänannon teemoja on käsitelty tasapainoisesti ja kytketty asianmukaisesti oppimateriaalin sisältöihin.
* Oppimateriaalia on käytetty monipuolisesti vertaillen, yhdistellen ja eri näkökulmia esiin tuoden.
* Vastaus etenee sujuvasti johdannosta pohdintaan muodostaen eheän kokonaisuuden.
* Vastaus osoittaa tieteellistä, kriittistä tai oivaltavaa ajattelua.
* Lähdeviittaukset ja -luettelo sekä tekstin jäsennys ja kieliasu ovat tieteellisen kirjoittamisen periaatteiden mukaiset.
* Vastaus osoittaa erinomaista aiheen hallintaa.
* Oppimisprosessin itsearviointi on ansiokasta.

Arvosana 4

* Vastaus on perustellusti rajattu ja noudattaa tehtävänantoa.
* Kaikkia tehtävänannon teemoja on käsitelty tasapainoisesti ja kytketty asianmukaisesti oppimateriaalin sisältöihin.
* Oppimateriaalia on käytetty monipuolisesti yhdistellen ja eri näkökulmia esiin tuoden.
* Vastaus etenee sujuvasti johdannosta pohdintaan muodostaen eheän kokonaisuuden.
* Vastaus osoittaa tieteellistä ajattelua.
* Lähdeviittaukset ja -luettelo sekä tekstin jäsennys ja kieliasu ovat pääosin tieteellisen kirjoittamisen periaatteiden mukaiset.
* Vastaus osoittaa kiitettävää aiheen hallintaa.
* Opiskelija on arvioinut oppimisprosessiaan monipuolisesti.

Arvosana 3

* Tehtävänantoon vastataan asianmukaisesti oppimateriaalin pohjalta.
* Oppimateriaalia on käytetty eri näkökulmia esiin tuoden.
* Teemojen käsittelyssä ja oppimateriaalin käytössä voi olla epätasapainoa ja vastauksessa voi olla jossain määrin oppimateriaalin tekstin toistoa.
* Tehtävänannon teemat on käsitelty, ja ne on kytketty oppimateriaalin sisältöihin.
* Lähdeviittaukset ja -luettelo sekä tekstin jäsennys ja kieliasu noudattavat suurelta osin tieteellisen kirjoittamisen periaatteita.
* Vastaus osoittaa hyvää aiheen hallintaa.
* Opiskelija on arvioinut oppimisprosessiaan.

Arvosana 2

* Vastauksessa on tuotu esille joitakin keskeisiä käsitteitä ja teorioita, mutta tehtävänannon teemojen käsittely jää suppeaksi tai jokin oleellinen osa tehtävänantoa on jäänyt pois.
* Oppimateriaalin käyttö on epätasapainoista.
* Oppimateriaalia on hyödynnetty, mutta vastaus perustuu osittain muuhun kuin opintojakson oppimateriaaliin.
* Vastauksessa on epäjohdonmukaisuutta.
* Vastauksessa on väärinymmärryksiä tai virheellistä tietoa.
* Omat näkökulmat ovat irrallisia ja perustelemattomia.
* Vastauksessa on runsaasti oppimateriaalin tekstin toistoa, jolloin opiskelijan oma ymmärrys ei tule esille.
* Lähdeviittauksissa ja -luettelossa sekä tekstin kieliasussa on puutteellisuuksia.
* Vastaus osoittaa tyydyttävää aiheen hallintaa.
* Opiskelija on arvioinut oppimisprosessiaan niukasti.

Arvosana 1

* Vastauksessa on tuotu esille joitakin keskeisiä käsitteitä, mutta tehtävänannon teemojen käsittely jää hyvin suppeaksi tai jokin oleellinen osa tehtävänantoa on jäänyt pois.
* Oppimateriaalin käyttö on epätasapainoista. Esimerkiksi vastaus perustuu pääosin yhteen lähteeseen, vaikka tehtävässä on muutakin oppimateriaalia.
* Vastauksessa on käytetty paljon muita lähteitä kuin oppimateriaalia, mutta oppimateriaalia on kuitenkin jossain määrin hyödynnetty.
* Kokonaisuus on epäjohdonmukainen.
* Vastauksessa on väärinymmärryksiä tai virheellistä tietoa.
* Omat näkökulmat ovat irrallisia ja perustelemattomia.
* Vastauksessa on runsaasti lähteiden suoraa kopiointia, jolloin opiskelijan oma ymmärrys ei tule esille.
* Lähdeviittauksissa ja -luettelossa sekä tekstin kieliasussa on selkeitä puutteita.
* Vastaus osoittaa välttävää aiheen hallintaa.
* Opiskelija on arvioinut oppimisprosessiaan hyvin niukasti tai itsearviointi puuttuu kokonaan.

Hylätty

* Vastaus ei vastaa tehtävänantoa.
* Vastauksesta on jäänyt pois jokin keskeinen osa-alue.
* Vastaus on kirjoitettu arkitietoon tai suurelta osin omiin mielipiteisiin perustuen.
* Vastaus perustuu pääosin tai kokonaan muihin lähteisiin kuin opintojakson oppimateriaaliin.
* Jotain tehtävänannon kannalta keskeistä lähdettä ei ole käytetty lainkaan.
* Vastaus on jäsentymätön.
* Vastaus on liian niukka tai ylittää huomattavasti suosituspituuden.
* Lähteiden ja lähdeviitteiden käytössä on suuria puutteellisuuksia.
* Vastauksessa on plagiointia.
* Itsearviointi puuttuu.